Hrodźišćanska cyrkej

Hrodźišćanska cyrkej je ewangelsko-lutherska wosadna cyrkej w Hrodźišću w Budyskim wokrjesu. Wona słuži Hrodźišćanskej ewangelskej wosadźe w cyrkwinskim wobwodźe Budyšin-Kamjenc ewangelskeje krajneje cyrkwje w Sakskej. Hač do 1990tych lět je so tu tež serbsce prědowało, na čož dopominaja mjez druhim serbske napisy nad wołtarjom a w zachodnej hali.

Hrodźišćanski kěrchow, mjez druhim z rowom Měrćina Nowaka Njechorńskeho a pomnikom za padnjenych Prěnjeje swětoweje wójny, nadeńdźe so zady cyrkwje na jeje sewjernym boku.

Ewangelska cyrkej w Hrodźišću steji jako kulturny pomnik pod škitom.

 Stawizny 
Hrodźišćanska wosada słuša k najstaršim w Budyskim kraju a je so hižo w lěće 1222 naspomniła, jako bu Budyskemu dekanatej podstajena. W lěće 1787 je so stary twar do dalokeje měry přetwarił a wobnowił.

Wot 1898 do 1922 wotměwaše so kóždolětny serbski prědarski seminar pola fararja Mrózaka na Hrodźišćanskej farje.

 Wosada 
Do Hrodźišćanskeje wosady słušeja wjeski Běła Hora, Brězecy, Droždźij, Chortnica, Njechorń, Rakojdy, Skanecy, Wichowy, Worcyn a Wuježk. Hrodźišćanska wosada je dźěl wulkowosady „Při Lubaće“.

 Fararjo 
 doba  mjeno  ródna wjes  žiwjenske daty  přispomnjenki 1627  Jacobus Warichius  Hodźij  * 1607  syn Wjacława Warichiusa 1753–1772  Jan Wićaz    1710–1772  do toho w Ketlicach 1772–1787  Křesćan Benjamin Wićaz  Ketlicy  1737–1788  syn předchadnika; do toho w Kotecach 1788–1824  Jan Křesćan Abram Krygar  Górjenow (DŁ)  1750–1824  do toho w Barće 1824–1860  Handrij Voigt  Rakojdy  1794–1860  do toho wot 1820 tu substitut 1861–1866  Karl Friedrich August Hilbrig  Poršicy  1821–1866  do toho w Rakecach 1867–1877  Moritz Hermann Albert Ebert  Drježdźany  1832–1877  do toho diakon w Klukšu 1877–1925  Oswald Mrózak  Wulke Zdźary  1845–1934  do toho w Malešecach 1925–1954  August Schneider  Bukojna  1886–1966  do toho w Hermannsdorfje w Rudnych horinach 1963–1980  Siegfried Albert  Zajdow  1937–2021  po tym při Michałskej cyrkwi, wot 1984 serbski superintendent 1983–1994  Jan Malink  Budyšin  * 1956  po tym při Michałskej cyrkwi, serbski superintendent 1994–2019   Albrecht Ehrler    * 1957   2019–  Michael Ramsch     

 Wobrazy 

 Literatura 


 Wotkazy 

 Webstrona Hrodźišćanskeje wulkowosady
 Wopisanje Hrodźišćanskeje wosady w Statistice Łužiskich Serbow Arnošta Muki (digitalizat)

Kategorija:Wóspork
Kategorija:Ewangelsko-lutherski cyrkwinski twar
Kategorija:Cyrkwinske twarjenje w Budyskim wokrjesu
Kategorija:Kulturny pomnik w Budyskim wokrjesu